Patronii din IT, nemulțumiți de ridicarea facilităților fiscale din domeniu: Măsurile lovesc în stabilitatea unui sector strategic
Asociația Patronală a Industriei de Software și Servicii (ANIS) reacționează în urma publicării în consultare publică a celei mai recente versiuni a „Ordonanței Trenuleț” arătând că devansarea calendarului pentru eliminarea facilităților fiscale pentru industria IT, începând cu ianuarie 2025, reprezintă un semnal profund negativ față de un sector strategic al economiei românești, tratat cu superficialitate. Modificările fiscale majore care influențează într-un mod brutal dinamica industriei riscă să submineze progresul economic al României și să afecteze profund climatul de afaceri, mai spune Asociația Patronală a Industriei de Software și Servicii